Market Timing P.M. – บล.กสิกรไทย
Support : 1665, 1655 Resistance : 1685, 1700 SET เคลื่อ …
19 เม.ย. 2562

Support : 1665, 1655
Resistance : 1685, 1700
SET เคลื่อนไหวอยู่ระหว่าง 1671-1678 ขณะที่ ปิดตลาดในช่วงเช้าอยู่ที่ระดับ 1677.82 จุด เพิ่มขึ้น 2.82 จุด หรือ +0.17% ด้วยมูลค่าการซื้อขายรวม 1.97 หมื่นล้านบาท
เช้านี้ SET แกว่งตัวขึ้นหลังจากอ่อนแรงไม่หลุดระดับแนวรองรับบริเวณ 1665 ในขณะที่ด้านสัญญาณของ RSI ระดับชั่วโมง ยกตัวขึ้น และมีแนวโน้มที่จะเข้าสู่เขตซื้อมาก จึงประเมินบ่ายนี้ SET อาจแกว่งตัวขึ้นไปได้ไม่ไกลมากขึ้น โดยยังน่าจะติดระดับแนวต้านบริเวณขอบบนของช่องขนานที่ 1685 และเกิดการอ่อนแรงลง ขณะที่ด้านแนวรองรับอยู่ที่บริเวณ 1665
THAI ระดับวัน ราคาแกว่งตัวสร้างฐานบริเวณ 12.2 ก่อนไต่ระดับขึ้นข้ามผ่านแนวเส้นกด พร้อมด้วย vol ที่เพิ่มขึ้น ด้านสัญญาณของ MACD ไต่ระดับขึ้นเหนือ Signal line จากแดนลบเข้าสู่แดนบวก สร้างโอกาสที่ราคาจะยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 13.6 และ 14.3 ขณะที่ใช้การถดถอยตัวหลุด 12.4 เป็น stop loss